
	[bookmark: nev]NAGY DÁVID
nagy.ref1998@gmail.com
Református lelkészképzés
MA, 3. félév
Kolozsvári Protestáns Teológiai Intézet

	
[bookmark: _GoBack]






Témavezető:
	Kolumbán Vilmos József
Prof. Dr., RO KPTI




Közigazgatási határmódosítások az Erdélyi Református Egyházkerületben (1868-1905)

Az Erdélyi Református Egyházkerület közigazgatásának történetéről viszonylag keveset tudunk. A 19. század második felében ugyan jelentős területi változások következtek be, ám mindezek csak részlegesen vannak dokumentálva. Jelen dolgozat igyekszik egy átfogó képet nyújtani az Erdélyi Református Egyházkerület helyzetképéről, kiemelve a fontosabb határozatokat,
történéseket, melyek területi változásokat idéztek elő az említett időszakon belül.
A szakdolgozat szerkezetéről elmondható, hogy a címben szereplő kezdődátum nem véletlen. Mindenekelőtt arra keresi a választ, hogy az 1867-es Kiegyezés gyakorolt-e bármiféle hatást az Erdélyi Református Egyházkerület közigazgatására vonatkozóan. Ezt követően olyan sarokdátumok és zsinati határozatok segítségével és kiemelésével mutat rá a leglényegesebb
eseményekre, amelyek a témát érintőleg meghatározóak. Itt meg kell említenünk az 1876–1878-ban történt egyházközségek csoportosítását, melyet az egyházmegyék új beosztásának tervjavaslata követ 1879-ben. Úgyszintén jelentős a körlelkészségek megjelenése, illetve a századfordulót követő újabb területi módosítások, melynek alapját az 1902-es "nagy" területi reform képezi. 



